**Eva Gaëlle Green** (født 5. juli 1980 i Paris) er en fransk skuespiller og modell, som vokste opp i både Paris og London. Hun har blitt nevnt i *Vogue* hvor både utseende og skuespillerpersonligheten hennes ble beskrevet. Hun har også blitt nevnt i *The Independent* og blitt beskrevet som «goth, livlig og sexy».

Hun er datter av skuespilleren Marlène Jobert. Green spilte i teater før hun debuterte i den kontroversielle spillefilmen *The Dreamers* (2003) som vakte stor oppmerksomhet på grunn av flere nakenscener. Etter at hun spilte i *Kingdom of Heaven* (2005) og i James Bond-filmen *Casino Royale* (2006) ble hun mer berømt. Hun vant en BAFTA-pris for Bond-filmen og hun har også jobbet som modell for flere merkevarer.

Biografi
--------

### Tidlig liv

Eva Green ble født i Paris i Frankrike 5. juli 1980, og var datter av den fransk-algeriske skuespilleren Marlène Jobert og den svenske tannlegen Walter Green. Green har en toegget tvillingsøster som heter Joy og som ble født to minutter før henne. Green har beskrevet familien sin som «bourgeois» som er en slags øvre middelklasse. I tillegg har hun fortalt at hun er forskjellig fra søsteren sin. Green er en naturlig blondine og farget håret sitt svart i tenårene fordi at hun syntes det kledde henne bedre.

Green tilbragte store deler av oppveksten sin i Frankrike, men tilbragte også deler av den i Ramsgate, London og Irland. Skolen hun gikk på var engelskspråklig. Green har fortalt at hun var en stille elev, og utviklet en interesse for egyptologi da hun besøkte Louvre 7 år gammel. Hun begynte å bli interessert i skuespill da hun så Isabelle Adjani i *The Story of Adele H.* da hun var 14 år gammel. Moren hennes var i begynnelsen bekymret og usikker på hvordan den sensitive datteren hennes ville kunne håndtere en skuespillerkarriere. I senere tid støttet hun datterens ønske.

### Personlig liv

Green anser seg som en nerd. Hun har sagt: «Folk oppfatter meg som kald når de først møter meg. Jeg pleier å holde meg på avstand og jeg tror at det er grunnen til at jeg ble interessert i skuespill. Det gjorde slik at jeg kunne gå med en maske». Hun flyttet til Primrose Hill, London i midten av 2005. Hun foretrekker den «landsby-lignende» atmosfæren i nabolaget i London. Hun bor alene og refererer humoristisk til sin borderterrier, Griffin, som sin «ektemann». Hun har derimot hatt en romantisk relasjon med skuespilleren Marton Csokas, som hun traff mens hun filmet *Kingdom of Heaven*. Green mener selv at hun er en internasjonal skuespiller. Hun kan snakke både fransk og engelsk flytende og holder på å lære seg japansk. Hun arbeider også med å perfeksjonere sin amerikanske aksent.

Skuespillerkarriere
-------------------

### Tidlig karriere

17 år gammel begynte Green ved Eva St. Paul Drama School i Paris for tre års studier, før hun tilbragte ti uker ved Webber Douglas Academy of Dramatic Art i London. Green har sagt at da hun gikk på dramaskolen valgte hun alltid å spille ondskapsfulle roller, siden det var en god måte å takle følelsene sine på. Green gikk på Tisch School of the Arts i New York City, før hun returnerte til Paris og spilte teater. Hun ble nominert til en Molière-pris for skuespillet sitt i stykket *Jalousie en Trois Fax*.

### Første filmroller

Regissør Bernardo Bertolucci oppdaget Green i 2002 og beskrev henne som vakker. Hun aksepterte tilbudet hans om å spille i filmen *The Dreamers* (2003), til tross for protester fra foreldrene hennes på grunn av Maria Schneiders negative opplevelser etter å ha spilt i Bertoluccis *Last Tango in Paris*. Green var med i flere lange nakenscener i filmen, noe hun følte seg komfortabel på settet selv om hun var flau da familien hennes så filmen. I tillegg til å spille i filmen, ble Green med på å skrive manus. Skuespillet hennes mottok god kritikk, med noen kritikere sammenlignet henne med Liv Tyler. Green var overrasket over at ett minutt av filmen ble kuttet, før den ble sluppet i USA. Etter hendelsen sa hun: «Det er så mye vold, både på gata og på skjermen. De bryr seg ikke om det. Likevel tror jeg de blir skremt av sex».  Green spilte deretter i *Arsène Lupin* (2004) og hadde en lettere rolle som hun syntes var kjekt å spille i, selv om hun foretrakk tyngre og mer komplekse roller.

### «Korstog»

Det var rollen hennes i *The Dreamers* som overbeviste Ridley Scott til å la Green spille i filmen *Kingdom of Heaven* i 2005, en film om korsfarerne, der hun spilte Sibylla av Jerusalem. Green ble ansatt bare seks uker før de første innspillingene begynte. Green syntes det var spennende og stressende og plutselig delta så sent i filmproduksjonen. Til hennes skuffelse, ble mye av scenene hun spilte i kuttet i den første versjonen av filmen. Stephanie Zacharek fra Salon.com skrøt av Greens skuespiller presentasjon og mente at hun håndterte utfordringene knyttet til rollen bra, mens Nev Pierce fra BBC kalte karakteren hennes for «haltende». Green ble fornøyd da historien til karakteren hun spilte ble vist frem i en annen versjon av filmen. *Total Film* mente at de nye scenene forklarte tidligere ubesvarte spørsmål i handlingen på en god måte.

### James Bond-pike

Green fikk rollen som Vesper Lynd i James Bond-filmen *Casino Royale* på kort varsel, på samme måte som i *Kingdom of Heaven*. Hun ble kontaktet i midten av 2005, men avslo rollen da. Den første innspillingen var allerede begynt, og regissør Martin Campbell bemerket at det å besette rollen var vanskelig fordi manuset ikke var ferdig, og de hadde ikke funnet en skuespiller med det riktige utseendet. Campbell så Greens rolletolkning i «director's cut»-versjonen av *Kingdom of Heaven* og Green ble kontaktet igjen. Da hun leste manuset fant hun ut at Vesper-rollen hadde en dypere bakhistorie enn andre Bond-jenter. Greens skuespill ble vel mottatt av kritikerne. *Entertainment Weekly* rangerte henne som den fjerde beste Bond-kvinnen og IGN sa at hun var den beste *femme fatale.* Hun vant BAFTA-prisen *Rising Star Award* og en *Empire*-pris for skuespillet sitt. Begge prisene ble stemt frem av det britiske publikumet.

### Senere roller

Green spilte heksen Serafina Pekkala i film-versjonen av *Det gylne kompasset* (2007). Hun håpet også at de religiøse temaene i boken ville bli beholdt, men alle referanser til katolisismen ble fjernet fra filmen på grunn av hensyn til det religiøse publikummet.

Green neste rolle var i *Franklyn*, i rollen som Emilia, en schizofren kvinne. Personligheten hun viser er en plaget kunstner (som hun sammenligner med de levende personene Sophie Calle og Tracey Emin), og Green beskriver den andre personligheten som «full av liv, tullete og god sans for humor». Hun spilte også en rolle i filmen *Cracks* som hadde premiere i 2009.

Hun har tidligere uttrykt ønske om å returnere tilbake til teateret og ikke arbeide i Hollywood fordi at hun mener at det er vanskelig å finne et godt manus der. Men etter dette har hun spilt i flere filmer og TV-serier internasjonalt.

Modellkarriere
--------------

I tillegg til sin skuespillerkarriere har Green vært modell for Breil, Emporio Armani, Lancôme, Heineken og Christian Dior SAs «Midnight Poison» parfyme, i en reklamefilm regissert av Wong Kar-wai.

Utvalgt filmografi
------------------

*Listen under er ikke komplett, se Internet Movie Database – Eva Green*

### Film og fjernsyn

* 2014 – *300: Rise of an Empire*
* 2012 – *Dark Shadows*
* 2009 – *Cracks*
* 2008 – *Franklyn*, film
* 2007 – *Det gylne kompasset*
* 2006 – *Casino Royale*
* 2005 – *Kingdom of Heaven*
* 2003 – *The Dreamers*

Referanser
----------

1. ↑   Munzinger Personen, Munzinger IBA 00000028779, besøkt 9. oktober 2017[Hentet fra Wikidata]
2. ↑   Roglo, Roglo person ID p=eva;n=green[Hentet fra Wikidata]
3. ↑   GeneaStar, GeneaStar person-ID greeneva[Hentet fra Wikidata]
4. ↑   www.imdb.com, besøkt 24. oktober 2019[Hentet fra Wikidata]
5. ↑   Gemeinsame Normdatei, besøkt 11. desember 2014[Hentet fra Wikidata]
6. ↑   www.culture.gouv.fr[Hentet fra Wikidata]
7. 1 2 3 4  «Eva Green Biography». Yahoo! Movies. Besøkt 27. august 2007.
8. 1 2 3  Monique Webber (januar 2007). «The Green Mile». Australian Vogue. s. 90.
9. ↑  «Eva Green». The Independent Magazine. 14. april 2007.
10. 1 2  Charlotte Williamson (juni 2005). «Green Goddess». Harpers & Queen. s. 111.
11. ↑  Richard Kern (2003). «Eva Green». Index Magazine. Besøkt 27. august 2007.
12. 1 2  Neil Young (30. desember 2003). «Eva Green: Confessions of a nervous». Neil Young's Film Lounge. Besøkt 27. august 2007.
13. 1 2  Steve Daly (2. oktober 2007). «Green Goddess». Vanity Fair. Besøkt 5. oktober 2007.
14. ↑  «Eva Green: 'Yes, I really am a natural blonde!'». *Metro* **(engelsk)**. 6. august 2009. Besøkt 30. august 2019.
15. 1 2 3 4 5 6 7 8 9  Stuart Jeffries (26. januar 2007). «He's the Bond girl, not me». The Guardian. Besøkt 27. august 2007.
16. 1 2 3 4 5  Sharon Verghis (3. desember 2006). «Not easy being Green». The Age.
17. 1 2  Caroline Palmer (oktober 2003). «Mystery Girl». Vogue. s. 290.
18. ↑  Cath Bennett (24. februar 2008). «Former Shortland Street star lands Bond girl». Sunday News. Besøkt 27. februar 2008.
19. 1 2 3 4  Daniel Schweiger (mai 2005). «All Hail The Queen: Eva Green Rules Supreme Over The *Kingdom of Heaven*». Venice. s. 60-63.
20. ↑  «007 piangera sulla mia spalla» **(italiensk)**. Io Donna. desember 2006. s. 90.
21. 1 2  Anwar Brett (4. mai 2005). «Eva Green - Kingdom of Heaven». BBC. Besøkt 27. august 2007.
22. 1 2  Steve Russell (24. mars 2005). «Auteur's Muse». Rolling Stone. Arkivert fra originalen 1. oktober 2007.
23. ↑  Stephanie Zacharek (6. mai 2005). «Kingdom of Heaven». Salon.com. Arkivert fra originalen 7. august 2007.  «Arkivert kopi». Arkivert fra originalen 7. august 2007. Besøkt 5. april 2008.
24. ↑  Nev Pierce (6. mai 2005). «Kingdom of Heaven». BBC.
25. 1 2 3 4  Edward Douglas (14. november 2006). «Eva Green's Envious Role». Superherohype.com. Arkivert fra originalen 28. desember 2007.
26. ↑  «Kingdom Of Heaven: Director's Cut - DVD Review». Total Film. juli 2006. Besøkt 27. august 2007.
27. ↑  Edward Douglas (14. november 2006). «Casino Royale Director Martin Campbell». Superherohype.com.
28. ↑  Joshua Rich (30. mars 2007). «The 10 Best Bond Girls». Entertainment Weekly. Arkivert fra originalen 14. oktober 2013.
29. ↑  Phil Pirello (29. november 2007). «Very Bad Girls». IGN.com. Arkivert fra originalen 17. oktober 2012.
30. ↑  «James Bond conquers Empire Awards». BBC News. 28. mars 2007.
31. ↑  «The Golden Compass». 16. august 2007. Arkivert fra originalen 14. oktober 2007.
32. ↑  «How HBO’s His Dark Materials Can Avoid Golden Compass Movie Mistakes». *ScreenRant* **(engelsk)**. 28. juni 2019. Besøkt 30. august 2019.
33. ↑  «HBO's His Dark Materials Series Reacts to Film's Religious Controversy». *CBR* **(engelsk)**. 25. juli 2019. Besøkt 30. august 2019.
34. ↑  Joe Utichi (28. november 2007). «Exclusive: RT Visits the Set of *Franklyn*». Rotten Tomatoes. Arkivert fra originalen 7. mars 2008.
35. 1 2  G. Allen Johnson (2. desember 2007). «Role as flying witch lifts Green's profile». San Francisco Chronicle.
36. ↑  Ian Spelling (5. desember 2007). «Green Completes *Franklyn*». Sci Fi Wire. Arkivert fra originalen 2. mars 2009.  «Arkivert kopi». Arkivert fra originalen 2. mars 2009. Besøkt 5. april 2008.
37. ↑  Steffanie Bottelier (september 2007). «Een vrouw ais Eva» **(nederlandsk)**. Netherlands Elle. s. 230.
38. ↑  «Eva Green to become new face of Christian Dior perfume». MI6.co.uk. 6. april 2007. [*død lenke*]

Eksterne lenker
---------------

* (en) Eva Green – kategori av bilder, video eller lyd på Commons Rediger på Wikidata

* (en) Eva Green – galleri av bilder, video eller lyd på Commons Rediger på Wikidata
* (en) Eva Green på Internet Movie Database Rediger på Wikidata

* (sv) Eva Green i Svensk Filmdatabas Rediger på Wikidata

* (da) Eva Green på Filmdatabasen Rediger på Wikidata

* (da) Eva Green på danskfilmogtv.dk Rediger på Wikidata

* (da) Eva Green på Scope Rediger på Wikidata

* (fr) Eva Green på Allociné Rediger på Wikidata

* (en) Eva Green på AllMovie Rediger på Wikidata

* (en) Eva Green hos Turner Classic Movies Rediger på Wikidata

* (en) Eva Green hos Rotten Tomatoes Rediger på Wikidata

* (en) Eva Green hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Deutsche Biographie **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** Munzinger (iba) **·** MusicBrainz
 |